1. NÕRKVOOLU VÄLISVÕRK
   1. Üldandmed
      1. Projekteerimistöö piiritlus

Käesoleva projektiga on lahendatud Riigitee 11390 Tallinn-Rannamõisa-Kloogaranna ja Pargimetsa tee ristumiskoha töömaale jäävate Telia Eesti AS sidepaigaldiste kaitsmine, ümber tõstmine ning uue sidekanalisatsiooni projekteerimine.

Vastavalt "EVS-932:2017 „Hoone ehitusprojekt" standardile on põhiprojekt koostatud eelkõige ehitusmaksumuse hindamiseks ning hanke korraldamiseks.

* + 1. Alusdokumendid
       1. Lähteandmed

Extech Design OÜ poolt koostatud teedeehituslik põhiprojekt nr 22017

Telia Eesti AS poolt väljastatud tehnilised tingimused nr 36712563

* + - 1. Ehitusuuringud

Geodeetiline alusplaan on koostatud 04.2022 Rakendusgeodeesia ja Ehitusgeoloogia Inseneribüroo OÜ poolt töö nr TT-6201. Koordinaadid L-Est '97 ja kõrgused EH2000 süsteemis.

* + - 1. Normdokumendid

Transpordiameti juhend „Nõuded tehnovõrkude ja -rajatiste teemaale kavandamisel“

Ehitusseadustik RT I, 05.03.2015, 1

Nõuded ehitusprojektile MTM, 17.07.2015 nr 97

Ehitusprojekt EVS 932:2017

Linnatänavad EVS 843:2016

Telia juhend Liinirajatiste projekteerimine ja maakasutuse seadustamine. v4

Telia Üldnõuded ehitusprojektide koostamiseks ja kooskõlastamiseks ning ehitamiseks liinirajatiste kaitsevööndis

Telia juhend Tüüpsituatsioonid kaevetöödel ja kaitsemeetodid sideehitiste säilitamiseks. 15.01.2016.

* 1. Olemasolev olukord

Riigitee 11390 Tallinn-Rannamõisa-Kloogaranna ja Pargimetsa tee tööalas paiknevad mitmed Telia Eesti AS-le kuuluvad siderajatised sh olemasolev sidekaevud.

Olemasolevad Telia vaskkaablid TPP20x2(MER101.A-1/1-20) ja TPP10x2(MER101.A-1/41-50), mis on ka asendiplaanil näidatud, on kasutusest välja viidud!

* 1. Sidevarustus
     1. Liitumispunkti kirjeldus ja põhiparameetrid

Tegemist ei ole liitumisprojektiga ning seetõttu liitumispunkti ei kirjeldata. Antud projekti mahus kirjeldatakse eeskätt olemasolevate siderajatiste kaitsmist ning ümber tõstmist ning uute trasside projekteerimist.

* + 1. Sidevõrgu haldaja ja tarbija kohustused

Sidekanalisatsiooni ühendustöid sidekanalisatsiooniga on luba teha ainult võrguvaldajalt taotletud tööloa alusel. Sidekanalisatsiooni rajamine peab toimuma vahetult Telia Eesti AS järelvalve all. Teostatud töödele koostada Telia Eesti AS järelevalve spetsialistiga kaetud tööde akt. Sidekanalisatsioon ja teised ümbertõstetud siderajatised antakse üle Telia Eesti AS-le.

* + 1. Kaablikanalisatsioon

Sidevarustuse lahenduse koostamise aluseks on Telia Eesti AS poolt koostatud telekommunikatsioonialased tehnilised tingimused nr 36712563.

Kaablikanalisatsioon on kaablite kaitsesüsteem, mis on ette nähtud kaablite kaitseks ja sellesse kaablite paigaldamiseks ning mis võimaldab kaablite sisse - ja väljatõmbamist kogu tema kasutusea vältel.

Olemasolevad sidekaablid, mis jäävad JJT või sõidutee alla ning mida ei paigaldata käesoleva projekti mahus uutesse sidekanalisatsiooni torudesse, kaitsta täiendavalt poolitatavatesse d=110mm 750N kaablikaitsetorudesse juhul, kui need kaablid paljanduvad kaeve tööde käigus. Sellised kaablid on näidatud asendiplaanil. 750N ja mitte Transpordiameti juhendis kirjeldatud 1250N torud on valitud lähtuvalt turul saadaolevatest materjalidest. 1250N poolitatavaid torusid kahjuks turul ei pakuta.

Alates olemasolevast Maasaadused OÜ-le kuuluvast sidekanalisatsioonist paigaldatakse jätkutoru D110, 1250N kuni olemasoleva sidekaevuni F52S45\_K01.

Sidekaev F52S45\_K02 demonteeritakse selliselt, et olemasolevad kaableid ei katkestata. Kaablid jäetakse maapinda.

Pikki teed paigaldatakse puhutav Telia Eesti AS reservtoru - DB multitoru 4x14/10. Sidekanalisatsiooni otsadesse paigaldada pallmarkerid ning torusulgurid, et pinnas ja muud osakesed ei satuks reservtoru sisse. Asendiplaanile tähistatud Telia tähisega: F52S45. Reservtoru teine ots ühendatakse projekteeritud sidekaevu F52S45\_K02.

Asendiplaanil näidatud asukohta paigaldatakse KKS-2 tüüpi betoon täissidekaev koos 600m kronsteinide ning D400 lukustatava luugiga, tähis F52S45\_K02. Kaevu lähedal paiknev sidekaabel tõstetakse ümber sidekaevu kaablit vajadusel pikendades.

Riigitee teekattega alade all kasutada 1250N torusid ning haljastusega teemaa-aladel aladel ning JJT all võib kasutada 750N torusid. Teekate all ei kaitsta DB multitorusid täiendava kaitsetoruga.

Kõik sidekaablitrassid, trasside kaitsmised ning sidekaevudega seotud tegevused on kirjeldatud projekti asendiplaanil.

Sidekanalisatsioon paigaldada liivapadjale. Riigitee teekattega aladel ning JJT all paigaldada sidekanalisatsioon 1,5m sügavusele planeeritud maapinnast, haljastusega teemaa-aladel all 1,2m sügavusele ning ca 0,3m kõrguselt märgistuslindiga märgistatult.

Truupidega ristumisel paigaldatakse sidekanalisatsioon 1m sügavusele truubi alumisest servast.

Ristumised riigiteega on kirjeldatud TL eriosa materjalides.

Kaevikust väljakaevatavat pinnast ei tohi kasutada sidekanalisatsiooni ümbritsevaks esmaseks tagasitäiteks, selleks tuleb kasutada liiva või kivivaba pinnast. Kaevikute kaevamisel kaevata V – kujuline kaevik või toestada kaeviku sein, et vältida vajumisi ja varinguid.

Ristumised teiste maa-aluste kommunikatsioonidega teostada vastavalt standardile EVS 843:2016.

|  |  |
| --- | --- |
| Nimetus | Vertikaalgabariit (m) |
| Vee- ja kanalisatsioonitoru | 0.25 |
| Gaasitoru | 0.3 |
| Kaugkütte toru või selle kanali välispind | 0.25 |
| Elektrikaabel 0.4kV | 0.1 |
| Elektrikaabel 6..20kV | 0.3 |
| Sidekaabel- v kanalisatsioon | 0.15 |

* + 1. Side kaabelliinid

Sidekaableid võib likvideerida, kui on sidekaablis töötavad sidetooted ümberühendatud asendusrajatisse paigaldatud sidekaablisse. Eelnevalt tuleb taotleda Telia Eesti AS-lt sidekaabli ümberlülitustöödeks tööluba. Sidekaabli ümberlülitustööd tellitakse, käesolevast projektist eraldi sõlmitavale kokkuleppele, Telia Eesti AS poolt eraldi.

* + 1. Kaablikanalisatsiooni ja kaabelliinide trassidel katendite taastamise põhimõtted

Katendid lahendatakse teedeehitusliku projekti mahus vt Extech Design OÜ poolt koostatud teedeehituslik põhiprojekt nr 22017.

* 1. Lisad

Telia Eesti AS tehnilised tingimused nr 36712563